હિન્દુ-મુસ્લિમ યુગલને પાસપોર્ટ આપવા અંગે વિદેશ મંત્રી સુષ્મા સ્વરાજને તેમના જ પક્ષના કાર્યકરોએ ગંદી ભાષામાં ટ્રોલ કર્યા છે. સોશિયલ મીડિયામાં આ અંગે વિવાદ થયો છે. ભાજપે સુષ્માના સમર્થનમાં કશું કહ્યું નથી પરંતુ કોંગ્રેસ તેમના ટેકામાં આવી છે. તેમણે પોતાના અધિકૃત ફેસબુક એકાઉન્ટ્સપર ભદ્દી કોમેન્ટ્સ શેર કરી છે. તેમણે સોશિયલ મીડિયા પર લખ્યું હતું, ‘હું ૧૭થી ૨૩ જૂન સુધી ભારતની બહાર હતી. હું કેટલાક ટ્વીટ્સથી ખૂબ સન્માનિત થયાની લાગણી અનુભવું છું. હું એ ટ્વીટ્સ તમારા સૌની સાથે શેર કરૂં છું, તેથી મેં તેમને લાઈક કર્યા છે.'